Rûchpoathinnen
De rûchpoathinnen (wittenskiplike namme: Tetraoninae) binne in ûnderfamylje fan de famylje fan de fazantfûgels (Phasianidae) yn it skift fan de hineftigen (Galliformes). Fourhinne waard dizze groep hinnen as aparte famylje Tetraonidae yn it skift fan de hineftigen beskôge. De rûchpoathinnen libje yn de tuskenbeiden en subpolêre regioanen fan it Noardlik Healrûn, fan 28° N.B. (grutte prêrjehin yn Texas) oan 83° N.B. ta (Alpensniehin yn Grienlân).

De rûchpoathinnen binne middelgrutte oant grutte fûgels. De hoanen (mantsjes) binne faak tige grutter as de hinnen (wyfkes). De grutste soarte is de auerhin (mantsje 90-100 cm, wyfke goed de helt), de lytste de wytsturtsniehin (30 cm). De poaten binne  bedekt mei fearen, winters binnen ek de toanen bedekt mei fearen of skobben, dat se op de snie rinne kinne. Oars as oare hineftigen hawwe de rûchpoathinnen gjin spoaren.

Taksonomy 
De 19 soarten binne ferdield oer 9 skaaien:

 Ûnderfamylje: rûckpoathinnen (Tetraoninae)
 Skaai: (Bonasa), 1 soarte:
 kraachhin (Bonasa umbellus)
 Skaai: (Tetrastes), 2 soarten:
 boskhin (Tetrastes bonasia)
 Sineeske boskhin (Tetrastes sewerzowi)
 Skaai: (Falcipennis), 2 soarten:
 Sibearyske boskhin (Falcipennis falcipennis)
 spjirrehin (Falcipennis canadensis)
 Skaai: (Tetrao), 2 soarten:
 auerhin (Tetrao urogallus)
 rotsauerhin (Tetrao urogalloides)
 Skaai: (Lyrurus), 2 soarten:
 kuorhin (Lyrurus tetrix)
 Kaukasyske kuorhin (Lyrurus mlokosiewiczi)
 Skaai: (Centrocercus), 2 soarten:
 grutte aalsthin (Centrocercus urophasianus)
 lytse aalsthin (Centrocercus minimus)
 Skaai: (Dendragapus), 2 soarten:
 skiere berchhin (Dendragapus obscurus)
 roetberchhin (Dendragapus fuliginosus)
 Skaai: (Tympanuchus), 3 soarten:
 stikelsturthin (Tympanuchus phasianellus)
 lytse prêrjehin (Tympanuchus pallidicinctus)
 prêrjehin (Tympanuchus cupido)
 Skaai: (Lagopus), 3 soarten:
 wytsturtsniehin (Lagopus leucura)
 Alpensniehin (Lagopus muta)
 sniehin (Lagopus lagopus)

Keppelings om utens 
IOC World Bird List, 11.1, jan. 2021

Hineftige
Fazanteftige